জর্ডানে ড্রোন হামলায় ৩ মার্কিন সেনা নিহত, আহত ২৫
জর্ডানে যুক্তরাষ্ট্রের একটি সামরিক ঘাঁটিতে ড্রোন হামলায় অন্তত তিনজন মার্কিন সেনা নিহত হয়েছেন। এতে আহত হয়েছেন আরও ২৫ জন।
রোববার বিবিসির প্রতিবেদনে এ তথ্য জানানো হয়েছে।
প্রতিবেদনে বলা হয়েছে, যুক্তরাষ্ট্র জানিয়েছে যে, জর্ডানের সিরিয়ার সীমান্তের কাছে থাকা মার্কিন সামরিক ঘাঁটিতে এই ড্রোন হামলা চালানো হয়।
এই হামলা নিয়ে মার্কিন প্রেসিডেন্ট জো বাইডেন বলেছেন, এখনো এ হামলা-সংক্রান্ত তথ্য সংগ্রহ করা হচ্ছে। তারপরও আমরা জানি, সিরিয়া ও ইরাকে কার্যক্রম পরিচালনাকারী ইরান-সমর্থিত মৌলবাদী জঙ্গিগোষ্ঠীগুলো এ হামলা চালিয়েছে।
তিনি আরও বলেন, কোনো সন্দেহ নেই যে এ হামলার পেছনে যারা রয়েছে, তাদের সবাইকে আমরা সময়মতো আমাদের পছন্দমতো কায়দায় জবাবদিহির আওতায় আনব।
বার্তাসংস্থা এপির বরাত দিয়ে বিবিসির প্রতিবেদনে বলা হয়েছে, জর্ডানে প্রায় তিন হাজার মার্কিন সেনা রয়েছে। ইসরায়েল-হামাস যুদ্ধ শুরুর পর মার্কিন সেনাদের লক্ষ্য করে এটিই প্রথম হামলা।
গত ৭ অক্টোবর হামাস ইসরায়েলে হামলা চালানোর পর শুরু হওয়া সংঘাতে এই প্রথম মধ্যপ্রাচ্যে মার্কিন ঘাঁটিতে হামলায় সেনাদের মৃত্যুর ঘটনা ঘটল। এর আগেও মধ্যপ্রাচ্যে বিভিন্ন জায়গায় মার্কিন ঘাঁটিতে হামলা হয়েছে।

জর্ডানে যুক্তরাষ্ট্রের একটি সামরিক ঘাঁটিতে ড্রোন হামলায় অন্তত তিনজন মার্কিন সেনা নিহত হয়েছেন। এতে আহত হয়েছেন আরও ২৫ জন।